  Майя Бывальцева Удмуртиысь вылӥ дышетсконниосысь 20 студентъёс Кун Кенешлэсь премиоссэ басьтӥзы. Пусъён ужрад ортчиз улосвыл парламентлэн сессияз 25-тӥ коньывуонэ. Соосты пусйизы дышетсконын, мер улонын но тодосъя эскеронъёсын азинсконъёссы понна. Вуоно ӧнерчиослы сертификатъёсты сётӥз Кун Кенешлэн тӧроез Владимир Невоструев. Пусъемъёс пӧлын Удмурт кун университетысь 5 студентъёс, Ижысь техникая кун университетысь — 5, Ижысь гурт возёсъя кун академиысь — 4, Глазовысь кун пединститутысь — 3, Ижкарысь кун эм академиысь — 3. Тодэ вайытом, вылӥ дышетсконниосысь усьтоосызлы студентъёсты премиез юнматӥзы но нырысьсэ сётӥзы 2014-тӥ арын. Устолыко егитъёслы юрттон вылысь сыӵе кичӧлтонэн потӥз Владимир Невоструев. Сое басьто Удмуртиын интыяськем но дышетон ужез нуыны аккредитациен кун, муниципал но частной вылӥ дышетсконниосысь студентъёс. Котькуд премилэн быдӟалаез 11 сюрс 500 манет. Тегъёс: Дышетон УдГУ ИжГТУ ВладимирНевоструев ИжГСХА Удмуртия КунКенеш студентъёс Ижыськунэмакадемия ГГПИ  